цялата територия на страната износител. След влизане в сила на настоящото споразумение и в съответствие с член 67 от него, страната вносител информира страната износител за своите санитарни и фитосанитарни изисквания за внос на стоките, посочени в приложение IV-А и приложение IV-В, параграф 2 от настоящото споразумение. Тази информация включва, когато е целесъобразно, образците на официалните сертификати или декларации, или търговски документи, предписани от страната вносител.
 б)
 i)
 при уведомяването за изменения или предложения за изменение на условията, посочени в параграф 1 от настоящия член, страните спазват разпоредбите на Споразумението за СФМ и последващите решения по отношение на уведомяването за мерките. Без да се засяга член 73 от настоящото споразумение, страната вносител взема предвид времето за транспортиране между страните, за да определи датата на влизане в сила на изменените условия, посочени в параграф 1, буква а);
 ii)
 ако страната вносител не изпълни тези изисквания за уведомяване, тя продължава да приема сертификата или удостоверението, с което се гарантират предишните приложими условия за срок до 30 дни след влизането в сила на изменените условия за внос.
 2. Условия за внос след признаване на еквивалентност:
 а)
 в срок от 90 дни от приемането на решението за признаване на еквивалентност страните предприемат необходимите законодателни и административни мерки за прилагане на признаването на еквивалентност с цел осъществяването на тази основа на търговията между тях със стоките, посочени в приложение IV-А и IV-В, параграф 2 към настоящото споразумение, в секторите и, когато е приложимо, подсекторите, за които всички съответни санитарни и фитосанитарни мерки на страната износител се признават за еквивалентни от страната вносител. По отношение на тези стоки образецът на официалния сертификат или официалния документ, поискан от страната вносител, може на този етап да бъде заменен от сертификат, изготвен съгласно приложение ХII.Б към настоящото споразумение;
 б)
 за стоките в сектори и, когато е приложимо, подсектори, за които някои, но не всички мерки са признати за еквивалентни, търговията продължава да се извършва, като се спазват условията, посочени в параграф 1, буква а). По искане на страната износител се прилага параграф 5 от настоящия член.
 3. От датата на влизане в сила на настоящото споразумение стоките, посочени в приложение IV-А и приложение IV-В, параграф 2 към него, не са предмет на разрешение за внос.
 Влизането в сила на настоящото споразумение по-рано от 31 декември 2013 г. не се отразява върху подпомагането по програмата „Цялостно институционално изграждане“.
 4. По отношение на условията, които засягат търговията със стоките, посочени в параграф 1, буква а), по искане на страната износител страните започват консултации в рамките на Подкомитета по санитарните и фитосанитарните мерки в съответствие с член 74 от настоящото споразумение с цел договаряне на алтернативни или допълнителни условия за внос на страната вносител. Ако е целесъобразно, тези алтернативни или допълнителни условия за внос се основават на мерки на страната износител, които са признати за еквивалентни от страната вносител. Ако бъде одобрено, в срок от 90 дни от решението на Подкомитета по санитарните и фитосанитарните мерки страната вносител предприема законодателните и/или административните мерки, необходими за разрешаването на вноса на това основание.
 5.